
Text rozhodnutia
Súd: Krajský súd Bratislava Spisová značka: 11CoP/425/2014 Identifikačné číslo súdneho spisu: 1513243571 Dátum vydania rozhodnutia: 16. 02. 2015 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2015:1513243571.1 Uznesenie Krajský súd v Bratislave, vo veci starostlivosti o maloleté dieťa: P. K., N.Á. XX.XX.XXXX, bytom u matky, zastúpeného Úradom práce, sociálnych vecí a rodiny v Bratislave, so sídlom Vazovova 7/A, Bratislava, dieťa rodičov: matka - V. A., A. A., N. XX, štátna občianka SR, zastúpená Centrom právnej pomoci, so sídlom v Bratislave, Námestie slobody 12, a otec - V. K., A. W. Ú., R. F. XXX, štátny občan SR, o úpravu výkonu rodičovských práv a povinností k maloletému dieťaťu, na odvolanie otca proti rozsudku Okresného súdu Bratislava IV zo dňa 13.05.2014, č.k. 13P/2/2014-84, jednohlasne ( pomerom hlasov 3:0) takto r o z h o d o l : Odvolanie otca sa o d m i e t a. o d ô v o d n e n i e : V napadnutom rozsudku súd prvého stupňa zveril maloletú P. K., N..XX.X.XXXX do osobnej starostlivosti matke s oprávnením maloletú vychovávať, zabezpečovať jej výživu, zastupovať ju a spravovať jej majetok, otcovi uložil povinnosť platiť na výživu maloletej P. sumu XXX euro mesačne počínajúc dňom 22.11.2013, vždy do 25-eho dňa v mesiaci vopred k rukám matky a zročné výživné pre maloletú P. za dobu od 22.11.2013 do 13.5.2014 v sume XXX euro povolil otcovi zaplatiť v pravidelných XX euro mesačných splátkach spolu s bežným výživným, pod stratou výhody splátok, počínajúc dňom 13.5.2014. V rozhodnutí deklaroval, že právo otca stretávať sa s maloletou sa neupravuje a určil, že žiaden z účastníkov nemá právo na náhradu trov konania. Proti výrokom rozsudku o bežnom a zročnom výživnom podal odvolanie otec maloletého dieťaťa žiadajúc, aby odvolací súd rozhodnutie v tejto časti zmenil tak, že určí výšku jeho vyživovacej povinnosti na maloletú na sumu XX euro mesačne. Odvolací súd preskúmal vec podľa § 212 ods. 2 písm. a/ O.s.p., prejednal vec podľa § 214 ods. 2 O.s.p., a dospel k záveru, že v danej veci nie je možné odvolanie otca vecne prejednať. Podľa ust. § 57 ods.1,3 zák.č. 99/1963 Zb. v platnom znení ( ďalej „ O.s.p.“) do plynutia lehoty sa nezapočítava deň, keď došlo k skutočnosti určujúcej začiatok lehoty. Lehota je zachovaná, ak sa posledný deň lehoty urobí úkon na súde alebo podanie odovzdá orgánu, ktorý má povinnosť ho doručiť. Podľa ust. § 204 ods.1 veta prvá O.s.p. odvolanie sa podáva do 15 dní od doručenia rozhodnutia na súde, proti rozhodnutiu ktorého smeruje. Podľa ust. § 218 ods.1 písm. a/ O.s.p. odvolací súd odmietne odvolanie, ktoré bolo podané oneskorene. Z obsahu spisu vyplýva, že otcovi maloletého dieťaťa bol napadnutý rozsudok súdu prvého stupňa riadne doručený dňa 9.6.2014. Otec podal proti rozsudku dňa 25.6.2014 odvolanie jeho osobným podaním na Okresnom súde Bratislava IV. Keďže rozsudok napadnutý odvolaním bol otcovi riadne doručený 9.6.2014, zákonná 15 dňová lehota na podanie odvolania začala plynúť dňa 10.6.2014 a posledným dňom na podanie odvolania bol deň 24.6.2014 ( utorok). Pokiaľ otec podal odvolanie proti rozsudku dňa 25.6.2014, podal ho po uplynutí odvolacej lehoty, t.j. oneskorene. Z uvedených dôvodov, keď tento nedostatok bráni vecnému prejednaniu odvolania, odvolací súd odvolanie otca podľa § 218 ods.1 písm. a/ O.s.p. ako oneskorene podané odmietol. Poučenie: Proti tomuto uzneseniu nie je odvolanie prípustné.

